ประกาศธนาคารแห่งประเทศไทยประกาศธนาคารแห่งประเทศไทยเรื่องข้อกำหนดเกี่ยวกับการบัญชีของบริษัทเงินทุน บริษัทหลักทรัพย์และบริษัทเครดิตฟองซิเอร์-------------------------- อาศัยอำนาจตามความในมาตรา๒๒ ทวิ และมาตรา ๔๙ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ.๒๕๒๒ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ พ.ศ. ๒๕๒๖และมาตรา ๕๖ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒(ฉบับที่๒) พ.ศ. ๒๕๒๘ ธนาคารแห่งประเทศไทยออกข้อกำหนดไว้เป็นมาตรฐานดังนี้ ข้อ ๑ในประกาศฉบับนี้ "บริษัท" หมายความว่าบริษัทเงินทุนบริษัทหลักทรัพย์ และบริษัทเครดิตฟองซิเอร์ "ลูกหนี้เงินให้กู้ยืม" หมายความรวมถึง ลูกหนี้ที่เกิดจากการรับซื้อ ซื้อลด หรือรับช่วงซื้อลดตั๋วเงิน ตราสารเปลี่ยนมืออื่นหรือตราสารการเครดิต "หลักประกัน" หมายความว่า ทรัพย์สินที่อาจจำนำหรือจำนองได้ตามประกาศธนาคารแห่งประเทศไทยว่าด้วยการกำหนดหลักประกันเป็นทรัพย์สินที่บริษัทเงินทุนต้องเรียก "การขายทรัพย์สิน" หมายความรวมถึง การจะขายทรัพย์สินด้วย ข้อ ๒ให้บริษัทจัดทำบัญชีแสดงสินทรัพย์และหนี้สินให้ครบถ้วนถูกต้องเป็นปัจจุบันตามความเป็นจริง ตามกฎหมายว่าด้วยการบัญชีและตามมาตรฐานการบัญชีที่คณะกรรมการควบคุมการประกอบวิชาชีพสอบบัญชี (ก.บช.) ให้ความเห็นชอบตามที่สมาคมนักบัญชีและผู้สอบบัญชีรับอนุญาตแห่งประเทศไทยกำหนดเว้นแต่ประกาศนี้จะกำหนดมาตรฐานการจัดทำบัญชีไว้เป็นอย่างอื่น ข้อ ๓ภายใต้บังคับข้อ ๔ในการจัดทำบัญชีรวมทั้งงบการเงิน ให้บริษัทถือปฏิบัติตามเกณฑ์ค้างรับค้างจ่ายเว้นแต่เมื่อมีเหตุการณ์ดังต่อไปนี้ให้บริษัทระงับการบันทึกบัญชีเป็นรายได้ตามเกณฑ์ค้างรับค้างจ่ายและให้บริษัทบันทึกบัญชีเป็นรายได้ตามจำนวนเงินที่ได้รับชำระ (๑)เมื่อลูกหนี้เงินให้กู้ยืมและหรือลูกหนี้ที่เกิดจาการค้ำประกันหรือการรับรองรับอาวัลหรือสอดเข้าแก้หน้าในตั๋วเงินรายใดมีดอกเบี้ยค้างชำระเกินกว่าหกเดือนนับแต่วันครบกำหนดชำระดอกเบี้ยหรือเงินต้นแล้วแต่วันใดจะถึงก่อนเว้นแต่มีหลักประกันคุ้มเงินต้นและดอกเบี้ย การตีราคาหลักประกันให้เป็นไปตามประกาศธนาคารแห่งประเทศไทยว่าด้วยการกำหนดหลักประกันเป็นทรัพย์สินที่บริษัทเงินทุนต้องเรียก (๒) เมื่อผู้เช่าซื้อสังหาริมทรัพย์ผิดนัดและค้างชำระเงินงวดใดงวดหนึ่งเกินกว่าหกเดือนขึ้นไป ลูกหนี้ตาม(๑) และ (๒)ที่มีดอกเบี้ยหรือเงินรายงวดค้างชำระตั้งแต่หนึ่งเดือนขึ้นไปแต่ไม่เกินหกเดือนบริษัทจะบันทึกบัญชีเป็นรายได้ตามจำนวนเงินที่ได้รับชำระก็ได้ การบันทึกบัญชีตามเกณฑ์ค้างรับค้างจ่ายตามวรรคหนึ่งให้บริษัทจัดทำทุกสิ้นเดือน ข้อ ๔ในกรณีดังต่อไปนี้ให้บริษัทบันทึกบัญชีเป็นรายได้ดังนี้ (๑) การให้เช่าซื้ออสังหาริมทรัพย์ให้บริษัทบันทึกบัญชีเป็นรายได้ โดยคำนวณตามวิธีผลรวมจำนวนปี หรือวิธีอื่นที่คล้ายคลึงกัน (๒) การขายทรัพย์สินโดยผ่อนชำระให้บริษัทบันทึกบัญชีเป็นกำไรได้เพียงจำนวนที่ไม่เกินสัดส่วนของเงินที่ได้รับชำระแล้วต่อราคาขายหรือบันทึกบัญชีเป็นกำไรทั้งจำนวนต่อเมื่อได้รับเงินครบถ้วนตามสัญญาแล้วก็ได้เว้นแต่กรณีสัญญาการขายทรัพย์สินมีระยะเวลาผ่อนชำระไม่เกินสามปี และผู้ซื้อได้ชำระเงินเกินกว่ากึ่งหนึ่งของราคาขายภายในหนึ่งปีนับแต่วันที่ทำสัญญาบริษัทจะบันทึกบัญชีเป็นกำไรทั้งจำนวนในงวดการบัญชีที่ได้รับชำระเงินเกินกว่ากึ่งหนึ่งของราคาขายนั้นได้ การขายทรัพย์สินโดยบริษัทยังมีภาระที่จะต้องดำเนินการอยู่อีกและจะมีผลกระทบต่อกำไรจากการขายทรัพย์สินนั้น เช่นภาระในการโยกย้ายผู้อยู่อาศัย ภาระในการรื้อถอนสิ่งปลูกสร้าง เป็นต้นในการคำนวณกำไรจากการขายทรัพย์สินดังกล่าว ให้บริษัทหักค่าใช้จ่ายที่ประมาณว่าอาจเกิดขึ้นในภายหน้าออกจากกำไรจากการขายทรัพย์สินนั้นเสียก่อน (๓) การประกอบธุรกิจเงินทุนประเภทกิจการเงินทุนเพื่อการพัฒนาตามมาตรา๒๐ (๖) วรรคสอง (ก) (ข) (ค) (ง) แห่งพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒(ฉบับที่ ๒) พ.ศ. ๒๕๒๘และการประกอบธุรกิจหลักทรัพย์ประเภทกิจการที่ปรึกษาการลงทุน ให้บริษัทบันทึกบัญชีเป็นรายได้ตามจำนวนเงินที่ได้รับชำระแต่ถ้าบริษัทได้รับชำระเงินก่อนวันที่ผู้สอบบัญชีรับรองงบการเงินของงวดการบัญชีที่ผ่านมาแต่ต้องไม่เกินกว่าสี่เดือนนับแต่วันสิ้นงวดการบัญชีนั้น บริษัทจะบันทึกบันชีเป็นรายได้ในงวดการบัญชีที่ผ่านมานั้นก็ได้ ข้อ ๕ให้บริษัทจัดทำทะเบียนเพื่อบันทึกรายละเอียดเกี่ยวกับการค้ำประกัน การรับรองตั๋วเงิน การรับอาวัลตั๋วเงิน หรือภาระผูกพันอื่นในทำนองเดียวกันและให้บริษัทบันทึกบัญชีรายการดังกล่าวเป็นรายการตรงกันข้ามทั้งด้านสินทรัพย์และหนี้สินในการจัดทำงบการเงินให้เปิดเผยยอดคงเหลือในหมายเหตุประกอบงบการเงินในกรณีประกาศเฉพาะงบดุลให้แสดงยอดคงเหลือเป็นหมายเหตุข้างล่างงบดุลนั้น ข้อ ๖ประกาศนี้ให้มีผลใช้บังคับตั้งแต่ปีบัญชีเริ่มในหรือหลังวันที่ ๑กรกฎาคม๒๕๒๙ เป็นต้นไป ประกาศ ณ วันที่ ๘มกราคม ๒๕๒๙ กำจร สถิรกุล ผู้ว่าการ ธนาคารแห่งประเทศไทย[รก.๒๕๒๙/๖/๒๗พ/๑๐ มกราคม ๒๕๒๙] ธิดาวรรณ/ แก้ไข ๒๗ ก.ย. ๒๕๔๕ B+A(C)